Ընդմիջումից հետո բեմում էր «Հայք» պարային խումբը, որի հիմնադիր, գեղարվեստական ղեկավար և պարուսույց Արթուր Նիկողոսյանը հետաքրքիր լուծումներով բեմադրել էր յուրահատուկ պարային կոմպոզիցիա՝ «Հայոց գրեր, հայոց մեծեր» վերնագրով: Ասմունքի (Գուրգեն Սայադյան) և տեսաֆիլմի ուղեկցությամբ հաջորդող պարային համարներն ուղևորություն էին դեպի հայոց պատմության ու մշակույթի քառուղիներ, ձոն՝ հայոց այբուբենի նվիրական տառերին, հարգանք ու խոնարհում հայոց մեծերին, որոնց շնորհիվ կա ու հավիտյան լինելու է մեր ազգը: